Võtan selle meemikese kohe ette.  Alustan ostust, mille ostmatajätmist olen kahetsenud.  Siin ta ongi,     maksis 2004 aasta suvel 10 000 raha ja 2 ha maad kauba peale. Maja taha jääb riigimets, kust marjad priilt käes. Kruusatee viib viie km. pärast alevisse (pood,  kirik, bussipeatus) ja kahe km. kaugusele külla, kus mu lapsepõlvevanaema kodu. Kaev on , aga elektrit netu. Post on. Naabrid Peterburist käivad suveti. Metsa taga on metsavaht.  Põhjendus: praegusest kodust 50 km. Kes käib, millega käib ja kes valvab.      Nii ta sinna üksinda jäigi ja seisab praeguseni.    Aga nüüd rõõmsam pool, need emotsiooniostud. Kolm veel pealekauba.  Alustame eilsest st. viimasest. Lõikelaud liimitud männist linnuse Volbrilaadalt. Mul veel kaks korralikku kodus, aga  see lõhnas niii hästi. Ja teine kohe takka järele. Kadakast helmed, ühesõnaga käevõru, mis lõhnas veel paremini. Müüjad ütlesid, et Kauksi kadakast. See mu lapsepõlveujumis - ja suvituskoht.    teiseks Contra pisikesed luulekogud eelmisel suvel linnapäevadel. Pilt kauba peale :)      ja Bonzo ja Ahti plaat sealtsamast Minu nõrkuseks on igasugused käsitöö jm. laadad. Olen seda kontrolli all hoidnud ja sularaha mitte kaasa võtnud. Ei aita, vahest lippasin isegi raha järele.